polyglot-tagger/wikipedia-language-snippets-filtered huggingface dataset:
லாரென் கார்டெய்ன் ஓர் அமெரிக்க அறிவியலாளர் ஆவார். 1950 ஆம் ஆண்டு அக்டோபர் 24 ஆம் நாள் இவர் பிறந்தார். ஊட்டச்சத்து மற்றும் பயிற்சி உடற்கூறியல் புலத்தில் சிறப்புநிலை பெற்றுள்ளார். ஆதிகால மனித உணவு முறைகளை ஆதரிப்பவராக அறியப்படுகிறார் .
இது வரை 24 தீர்த்தங்கரர்கள் பிறந்துள்ளதாகக் கருதப்படுகிறது. தீர்த்தங்கரர்கள் ஞான நிலையை அடைந்துவிட்டதால் அவர்களது சிலைகள் சமணக் கோவில்களில் வைக்கப்பட்டு முக்தி வேண்டுவோரால் வணங்கப்படுகின்றன. ரிஷபர் என்பவர் முதல் தீர்த்தங்கரராக அறியப்படுகிறார். மகாவீரர் 24-வது தீர்த்தங்கரர் ஆவார். தீர்த்தங்கரர்களின் கொள்கைகள் மற்றும் கூற்றுகளே 'சமணம்' என்ற மதமாக உருவெடுத்திருக்கிறது. தீர்த்தங்கரர்கள் இறைவனின் நிலையைப் பெற்றவர்கள் எனவும், அவர்களை வணங்கும்படியும் சமணமதம் கூறுகிறது. சமணமதத்தைத் தோற்றுவித்தவர் ரிஷபர் என்றும், மகாவீரர் என்றும் இருவிதமான கருத்துக்கள் நிலவுகின்றன.
தம் 30-வது வயதில் வாழ்க்கையில் ஏற்பட்ட குழப்பங்களுக்கு விடைதேட, உண்மைநிலையை அறிய குடும்ப வாழ்க்கையைத் துறந்து துறவியானார். 12 ஆண்டு தேடலுக்குப் பின் வாழ்க்கையின் உண்மைநிலையை அறிந்து, மக்களால் 'ஜீனர்' என அழைக்கப்பட்டார். தியானநிலையின்மூலம் பேரறிவைப் பெற்று, தமது கருத்துக்களைப் பலவித இடங்களுக்குச் சென்று மக்களுக்குப் போதித்தார். பார்சவநாதர் என்னும் 23-வது தீர்த்தங்கரரே இவரது குரு ஆவார். 30 ஆண்டுகள் போதனைகளிலேயே செலவிட்ட அவர் தமது 72-வது அகவையில் முக்தி அடைந்தார். இவர் பேசிய மொழி பிராகிருதம் ஆகும்.
தீர்த்தங்கரர் என்பவர் சமண சமயத்தின்படி ஞான நிலையை அடைந்த மனிதர்கள் ஆவர். 'பிறவிப்பெருங்கடலைக் கடந்த ஞானி' என்பது பொருள். தமிழில் இவர்களை 'அருகன்' என்பர். அருகன் என்றால் கருத்துக்களால் நம் 'அருகில் இருப்பவர்' என்பது பொருள். நம்மிடம் நண்ணியிருப்பவனை 'நண்பன்' என்பது போன்றது இது. ஞான நிலையை அடைந்த பின்னர் இவர்கள் மற்றவர்களுக்கு வழிகாட்டியாக விளங்குகின்றனர். தனது வாழ்நாள் முடிந்த பின்பு தீர்த்தங்கரர் பிறப்பு-இறப்புச் சுழலில் இருந்து விடுதலை அடைந்து பிறப்பற்ற முக்தி நிலையை அடைகிறார்.
இவர் பொ.ஊ.மு. 540-ல் வைசாலி நகரில் குண்டக்கிராமத்தில் சத்திரியக் குலத்தலைவர் சித்தார்த்தர் என்பவருக்கும், லிச்சாவி மன்னரின் சகோதரியான திரிசலா என்பவருக்கும் மகனாகப் பிறந்தார். வர்த்தமானர் என்பதே இவரது இயற்பெயர். ஓர் சராசரி மனிதரைப் போலவே இவர் இளமையில் கல்வியையும், அரண்மனை வாழ்க்கையையும் வாழப் பெற்றார். யசோதா என்னும் பெண்ணைத் திருமணம் செய்து பிரியதர்சனா என்ற பெண்ணிற்குத் தந்தையானார்.
தீர்த்தங்கரர்களின் வாழ்நாள் பற்றிய கணக்கு ஒன்றும் உள்ளது. இவற்றில் குறிப்பிடப்படும் எண்கள் கலைநோக்குக் கற்பனை வடிவம் கொண்டுள்ளன.
இந்தியாவில் பல மலைகளில் தோன்றி வங்கக் கடலில் கலக்கும் நதிகள் யாவும் வங்காள விரிகுடாவில் கலக்கும் ஆறுகள் என்றழைக்கப்படுகின்றன. வங்காளவிரிகுடா இந்தியாவின் கிழக்கு எல்லையாக அமைந்துள்ளது.
கேஜ் என்பது, துப்பாக்கிக் குழலின் உள்விட்டத்தை விவரிக்க பயன்படும் ஒரு அலகு ஆகும். சுடுகலனின் குழலுள் பொறுந்துகின்ற, ஈயத்தால் ஆன, ஒரு திண்மக் கோளத்தின் எடையில் இருந்து தான் கேஜ் தீர்மானிக்கப் படுகிறது; மேலும் இது , ஒரு பவுண்டின் பின்னப்பகுதியாக அளக்கப்படும் எடையின், பெருக்கல் நேர்மாறாக எழுதப்படும், எ.கா., ஒரு 12-கேஜ் குடைவுடன், ஒன்றின்கீழ்-பன்னிரண்டு பவுண்டு எடையுள்ள பந்து தான் பொறுந்தும். ஆக ஒரு பவுண்டுக்கு, பன்னிரண்டு 12-கேஜ் குண்டுகள் இருக்கும். இச்சொல் பீரங்கி அளவையியலில் இருந்து வந்தது; பீரங்கிகளும் அதன் இரும்புக் குண்டினை வைத்து தான் அளக்கப்பட்டன, எ.கா. ஒரு 8 பவுண்டர், 8 பவுண்டு பந்தை சுடும்.
ஒரு -கேஜ் விட்டம் உள்ள ஈயப் பந்தின் திணிவு, சர்வதேச ஏவர்தெபுவா பவுண்டின் 1/ பாகம் ஆக இருக்கும், அதாவது, ஒரு பவுண்டு எடையுள்ள ஈயத்தை கொண்டு, ஒரே மாதிரியான ஈயப் பந்துகளை வார்க்க முடியும். ஆக, ஒரு -கேஜ் சிதறுதுமுக்கி அல்லது -போர் புரிதுமுக்கியின் தோராயமான குடைவு விட்டத்தை அளிக்கும் சூத்திரம் பின்வருமாறு:
பவர் பாண்டியின் பிளாஷ் பேக் ஒரு கிராமத்தில், புரூஸ்லீயின் தீவிர ரசிகராக இருக்கிறார் இளம் பருவத்துப் பாண்டி . மதுரை நகரில் வசிக்கும் பூந்தென்றல் குடும்பம், விடுமுறை காலத்தைக் கழிக்க அந்தக் கிராமத்திலுள்ள உறவினர் வீட்டுக்கு வருகிறார்கள். அக்கிராமத்தில் மிகச் சிறப்பாகக் கபடி விளையாடும் பாண்டியைப் பார்த்து ரசிக்கிறார். பல்வேறு நிலைகளில் அவர்களுக்குள் காதல் உருவாகிறது. இவர்களின் காதல், பூந்தென்றலின் அப்பாவுக்கு தெரிய வர, அவர் எந்தக் களேபரம் செய்யாமல், எதையும் வெளிக்காட்டிக் கொள்ளாமல், உடனடியாக மகளுடன் மதுரைக்குச் சென்று விடுகிறார்கள். பூந்தென்றல் உருக்கமாகக் கடிதம் எழுதி, அதைப் பாண்டியிடம் சேர்க்க ஏற்பாடு செய்துவிட்டு, அப்பாவோடு சென்று விடுகிறார். காதலியைப் பிரிந்து தவிக்கும் பாண்டி, மதுரைக்குப் போய்ப் பூந்தென்றலைச் சந்திக்க முயல்கிறார், அது முடியாமல் போகவே விரக்தியுடன் சென்னைக்குச் சென்று, சினிமாவில் சேர்ந்து, பவர் பாண்டி ஆகிறார்.
குடும்பத்தில் வசதிக்கும், பாசத்துக்கும் குறைவில்லாத நிலையில், தினசரி வாழ்க்கை முறையில் பவர் பாண்டிக்கும், அவரது மகன் ராகவனுக்கும் இடையில் கருத்து வேறுபாடு தொடர்கிறது
சமூகத்தில் தன் கண்ணெதிரே எந்தத் தவறு நடந்தாலும் எதிர்த்துக் கேட்கும் மனோபாவம் கொண்டவர் பவர் பாண்டி. இதனால் சமூக விரோதிகளுடன் மோதல், போலீசில் புகார் எனப் பல பிரச்சனைகளில் சிக்குகிறார். இதனால் நிம்மதியை இழக்கும் மகன் ராகவன், “எங்கே எது நடந்தால் நமக்கென்ன? நாம் உண்டு, நம் வேலை உண்டு என்று இருக்க வேண்டியது தானே?” என ஒரு கார்ப்பரேட் மனிதராய்க் குமுறுகிறார். அவரின் கருத்துக்கு அவருடைய மனைவி பிரமாவும் ஆதரவாகச் செயல்படுகிறார். ஆனால், பேரனும் பேத்தியும் எப்பொழுதும் தாத்தாவுக்கு ஆதரவாகவே இருக்கின்றனர்.
அப்பாவுக்கும், மகனுக்கும் இடையிலான இந்தக் கருத்து வேறுபாடுகள் ஒரு கட்டத்தில் தீவிரமடைகிறது. எனவே கடிதம் எழுதி வைத்துவிட்டு, யாரிடமும் சொல்லாமல் வீட்டைவிட்டு வெளியேறுகிறார் பவர் பாண்டி. தான் வங்கியில் சேமித்து வைத்திருந்த ரூ.25 லட்சத்தை எடுத்துக்கொண்டு, மோட்டார் சைக்கிளில் இலக்கு இல்லாமல் போகிறார் போகிறார். வழியில் ஓர் உணவகத்தில், தன்னைப் போல் வீட்டில் இருக்கப் பிடிக்காமல் கூட்டாக இருக்கும் சில முதியவர்களைச் சந்திக்கிறார் பவர் பாண்டி. அவர்களிடம் பேசுகையில் பேச்சு, ‘முதல் காதல்’ பக்கம் திரும்புகிறது. தனக்கும் ஒரு முதல் காதல் இருந்தது என்று சொல்லும் பவர் பாண்டி, “அது ஒரு சாதாரணக் காதல் கதை தான்” என்ற முன்னுரையுடன் தனது முதல் காதலை விவரிக்கிறார்
ஒரு காலத்தில் தமிழ்த் திரையுலகில் பிரபல நட்சத்திரங்களின் படங்களில் ஸ்டண்ட் மாஸ்டராகப் பணியாற்றி, வெற்றி விழா கேடயங்களை வாங்கிக் குவித்தவர் பவர் பாண்டி. பவர் பாண்டியின் மனைவி மரணம் அடைந்துவிட, ஒரு கார்ப்பரேட் நிறுவனத்தில் மேலாளராகப் பணிபுரியும் தனது ஒரே மகன் ராகவன் , இல்லத்தரசியாக இருக்கும் மருமகள் பிரேமா , பள்ளியில் படிக்கும் பேரன் துருவ , பேத்தி சாடா ஆகியோருடன் பவர் பாண்டி வாழ்ந்து வருகிறார்.
வீட்டைவிட்டு வெளியேறிய பவர் பாண்டி இலக்கு இல்லாமல் பயணித்துக் கொண்டிருக்கையில் அவருக்கு ஓர் எண்ணம் தோன்றுகிறது. அதாவது அது பூந்தென்றலைப் பார்க்க வேண்டும் என்பது தான். இத்தனை வருடங்களுக்குப் பிறகு பூந்தென்றல் எங்கே இருப்பார்?
என்ற எந்தத் தகவலையும் அறியாத பவர் பாண்டி தனது காதலியை விரும்புகிறார். பவர் பாண்டி தனது முதல் காதலியான பூந்தென்றலைச் சந்திப்பது, பவர் பாண்டியைக் காணவில்லை என்று மகன் ராகவன் அப்பாவைத் தேடி அலைவது என்று நீள்கிறது மீதிக்கதை.
ப. பாண்டி 2017ல் வெளிவந்த நகைச்சுவைத் தமிழ்த் திரைப்படமாகும். இத்திரைப்படத்தை தனுஷ் கதை எழுதி இயக்கிய உள்ளார். தனுஷ் இயக்கிய முதல் தமிழ்த் திரைப்படம் இதுவாகும்.
பின்னர் 1772ல் மராத்தியக் கூட்டமப்பின் பேஷ்வா முதலாம் மாதவராவின் மறைவிற்குப் பின்னர், மராத்தியக் கூட்டமைப்பு பல பகுதிகளாகப் பிரிக்கப்பட்டு, பேஷ்வாவால் நியமிக்கப்பட்ட மராத்தியப் படைத்தலைவர்களின் வம்சத்தினர் ஆண்டனர். அவர்கள் முறையே: பரோடா பகுதிகளை கெயிக்வாட் மராத்திய வம்சத்தவர்களும், குவாலியர் பகுதிகளை ஹோல்கர் வம்சத்தவர்களும், இந்தூர் பகுதிகளை சிந்தியா வம்ச மராத்தியர்களும் ஆண்டனர். மராத்திய போன்சலே வம்சத்தினர் தமிழ்நாட்டின் தஞ்சாவூர் மராத்திய அரசு, தற்கால மகாராட்டிராவில் உள்ள நாக்பூர் அரசு, சதாரா அரசு மற்றும் அக்கல்கோட் அரசு போன்ற 28 இராச்சியங்களை ஆண்டனர்.
1749ல் சாகுஜியின் மறைவிற்குப் பின்னர் மராத்தியப் பேரரசின் அனைத்து அதிகாரங்களும் பேஷ்வாக்களிடம் வந்தது. மராத்தியப் பேரரசர்கள் பொம்மைகளாக இருந்தனர். மராத்தியப் படைத்தலைவர்களான ஓல்கர்கள், கெயிக்வாட்டுகள், சிந்தியாக்கள் மற்றும் போன்சலேக்கள் போன்ற மராத்திய அரச குலங்கள், வட இந்தியா மற்றும் மத்திய இந்தியா, கிழக்கு இந்தியா மற்றும் மேற்கு இந்தியப் பகுதிகளை கைப்பற்றினர். மராத்தியக் கூட்டமைப்பின் எல்லைகள் மேற்கே பஞ்சாப் முதல் கிழக்கே மேற்கு வங்காளம் வரையும், வடக்கே காஷ்மீர் முதல் தெற்கே ஆற்காடு வரை விரிவு படுத்தினர்.
மராத்திய கூட்டமைப்பு , சிவாஜியின் மறைவிற்குப் பின்னர், முகலாயர்களின் தொடர் தாக்குதல்களால் மராத்தியப் பேரரசு சீர்குலைந்தது. 1707ல் முகலாயப் பேரரசர் அவுரங்கசீப்பின் மறைவுக்குப் பின்னர், மராத்தியப் பேரரசை மீண்டும் நிலை நிறுத்துவதற்காக பேஷ்வாக்களின் ஆலோசனையின் படி, சிவாஜியின் பேரன் சத்திரபதி சாகுஜியின் தலைமையில், மராத்தியப் படைத் தலைவர்கள் கொண்ட மராத்தியக் கூட்டமைப்பை பேஷ்வா பாஜிராவ் உருவாக்கினார்.
முன்னர் சத்திரபதி சாகுஜி, தனது பேரரசை வழிநடத்திச் செல்ல தகுதியான பிரதம அமைச்சர் எனும் பேஷ்வா தலைமையில் அமைச்சரவையும், பேஷ்வாவுக்கு அடங்கி நடக்கும் படைத்தலைவர்களையும் நியமித்து, அவர்களுக்கு உரிய அதிகாரங்களை வழங்கியிருந்தார்.
இவர்கள் தங்களுக்குள் பிணக்குகள் கொண்டிருந்தாலும், தொடர்ந்து போர்த்துகேய கிழக்கிந்தியக் கம்பனி மற்றும் கிழக்கிந்தியக் கம்பெனி ஆட்சியாளர்களுக்கு எதிராக 1775 முதல் 1818 முடிய போரிட்டனர்.
முகில் நீர்த்தாரைகள் என்பது சுழல் காற்றின் போது கடல் அல்லது பரந்த நீர்ப்பரப்பின் மேற்பரப்பிலிருந்து செங்குத்தான ஆழ்ந்த தூண்போன்ற வடிவத்தில் வானை நோக்கி நீர் மேலெழும்பும் நிகழ்வு ஆகும். இந்த நீர்த்தாரைகளில் சில திரள்நெருக்க முகிலுடனும் , சில திரள்வடிவ மேகத்துடனும் , மேலும் சில திரள் கார்முகிலுடனும் தொடர்பு கொண்டிருக்கக்கூடும். பொதுவாக இவற்றை நீரின் மேல் சுழன்று மேலெழும்பும் சுழல் காற்று என வரையறுக்கலாம். இதனை மேகத்தால் கடல் நீர் உறிஞ்சப்படுதல் என்று எளிதாகக் கூறலாம். .
நிலப்பகுதிகளில் விட நீர்ப்பரப்பில் தோன்றும் சுழல் பலவீனமானதாக இருந்தாலும், காற்றிடை புயலியக்கத்தின் போது வலுவான நீர்த்தாரை நிகழ்வுகள் நிகழ்கின்றன. பெரும்பாலான நீர்த்தாரைகள் நீரை உறிஞ்சாது, அவை தண்ணீர் மீது சிறிய மற்றும் பலவீனமான சுழலும் காற்றுத்தம்பத்தை உருவாக்குகின்றன. வெப்பம் மற்றும் மித வெப்ப மண்டலப் பகுதிகளில் இந்நிகழ்வு நடைபெறுகிறது. ஐரோப்பா, நியூசிலாந்து, அமெரிக்கப் பெரு ஏரிகள், அன்டார்க்டிக்கா உள்ளிட்ட மற்ற இடங்களிலும் அரிய நிகழ்வாக பெரிய உப்பு ஏரியிலும் முகில் நீர்த்தாரை நிகழ்வுகள் நடைபெற்றதற்கான சான்றுகள் கிடைக்கப்பெற்றுள்ளன.
கடலின் மேல் வீசும் காற்று குளிர்ந்த காற்றாகவும், கடலின் காற்று சற்று வெப்பமாகவும் இருந்தால், கடலில் நீர்த்தாரைகள் எனப்படும் அதிசய நிகழ்வு ஏற்படும். பொதுவாக பருவநிலை மாற்றம் ஏற்படும் போது இதுபோன்ற நிகழ்வுகள் நடைபெறும். மீண்டும் இரண்டு காற்றுகளின் வெப்பநிலையும் சமமாக மாறும் போது, நீர்த்தாரைகள் மறைந்து விடும். இந்த விநோத நிகழ்வின் போது கடலின் நீர் அதிவேகமாக உறிஞ்சப்பட்டு மேகமாக மாறி விடும். இதன் வேகம் பல கிலோ மீட்டராக இருக்கும்.
அரிதாக நிகழக்கூடிய இந்நிகழ்வை கடற்கரையோரம் வசிக்கும் மக்கள் , மீனவர்கள் , கடலில் பயணம் செல்வோர், வானியல் ஆய்வாளர்கள் ஆகியோர் காண வாய்ப்புகள் அதிகம்.
1886 ஆம் ஆண்டின் தொடக்கத்தில், புதுக்கோட்டையை தொடருந்து மூலம் திருச்சி மற்றும் பிற இடங்களுடன் இணைக்கும் திட்டம் செயல்படுத்தப்பட்டது. ஆனால் அப்போது தென்னிந்தியாவின் பிற பகுதிகள் ஆங்கிலேயர் ஆட்சியின் கீழ் இருந்தபோது, ​​புதுக்கோட்டை சமஸ்தானம் ஒரு மன்னரால் ஆளப்பட்டதால், இவர்களுக்கிடையில் முன்மொழியப்பட்ட ரயில் பாதையின் செலவுத் தொகை பங்கீடு குறித்து நீடித்த பேச்சுவார்த்தைகள் நடந்தன. பின்னர், ஒரு வழியாக 35 ஆண்டுகளுக்கு பிறகு 1921ஆம் ஆண்டில், திருச்சிராப்பள்ளி- புதுக்கோட்டை- காரைக்குடி பாதையின் போக்குவரத்துக்கான செலவு கணக்கெடுப்பானது, தென்னிந்திய இரயில்வேயின் ராவ் சாஹிப் எஸ்.கிருஷ்ணமாச்சாரியால் எடுக்கப்பட்டது. இதில் இரயில் பாதை அமைப்பதற்கான செலவு மைலுக்கு, ரூ. 1.32 லட்சம் வரை செலவாகும் என்று மதிப்பிடப்பட்டது. ஒரு குறுகிய கால கட்டுமானத்திற்குப் பிறகு, திருச்சிராப்பள்ளி - புதுக்கோட்டை வழித்தடமானது ஏப்ரல் 17, 1929 இல் திறக்கப்பட்டது மற்றும் சூலை 1, 1930 அன்று புதுக்கோட்டை - மானாமதுரை வழித்தடமானது திறக்கப்பட்டது.
இந்த தொடருந்து நிலையம் புதிய பேருந்து நிலையத்திலிருந்து சுமார் 2.1 கிலோமீட்டர் தொலைவில் அமைந்துள்ளது. இது நகரத்திலிருந்து வெகு தொலைவில் அமைந்துள்ளதால் இதை எளிதில் அணுக முடியாது. இதை ஒரு வாடகையுந்து அல்லது ஆட்டோ ரிக்சா மூலம் அணுகலாம். பாதை மாற்றத்திற்கு முன், நிலையத்தில் 3 தடங்கள் மட்டுமே இருந்தன. இப்போது சரக்கு தொடருந்துகளை கையாள, கூடுதல் நான்காவது பாதை அமைக்கப்பட்டுள்ளது. எதிர்காலத்தில் தொடருந்து நிலையத்தை விரிவுபடுத்துவதற்கு கணிசமான அளவு இடமும் உள்ளது.
புதுக்கோட்டை தொடருந்து நிலையம் இந்தியாவின், தமிழ்நாடு மாநிலத்தில், புதுக்கோட்டை நகரில் உள்ள ஒரு தொடருந்து நிலையமாகும். இது தென்னக இரயில்வே மண்டலத்தின், மதுரை கோட்டத்தின் கீழ் செயல்படுகிறது. இந்த நிலையம் திருச்சிராப்பள்ளி - காரைக்குடி வழித்தடத்தில் உள்ள ஒரு முக்கிய தொடருந்து நிலையமாகும். இந்த நிலையம் தமிழகத்தின், தென்மாவட்டங்களுக்கு மாற்று இரயில் பாதையாகவும் செயல்படுகிறது.
திருச்சிராப்பள்ளியில் இருந்து காரைக்குடி, மானாமதுரை செல்லும் அனைத்து தொடருந்துகளும், சென்னை எழும்பூர் மற்றும் திருச்சிராப்பள்ளியில் இருந்து இராமேஸ்வரம் செல்லும் சில தொடருந்துகளும் மற்றும் செங்கோட்டைக்கு செல்லும் ஒரு தொடருந்தும் நிலையம் வழியாக செல்கின்றன. இந்த நிலையத்தில் அனைத்து தொடருந்துகளும், குறைந்தபட்சம் 1-2 நிமிடங்கள் நிறுத்தப்படுகிறது.
ஜெர்மனியின் உயிரியலாளர் ஆகஸ்ட் வெய்ஸ்மன் என்ற மூல இனப்சொ பிளாசம் என்ற வார்த்தையை முதலில் பயன்படுத்தினாா். மூல இனப் பிளாசக் கோட்பாடு , பல பன்முக உயிரணுக்கள் உயிரணுச் செல்கள் கொண்டிருக்கும் மற்றும் அவற்றின் தகவல்களையும், மற்றும் சாதாரண உடல் செயல்பாடுகள். மூல இனப் பிளாசக் கோட்பாடு , ஒரு பலசெல் உயிரினத்தின் பரம்பரை மட்டுமே கிருமி உயிரணுக்களால் ஏற்படுகிறது:முட்டை செல்கள் மற்றும் விந்து செல்கள் போன்ற . உடலின் பிற செல்கள் பரம்பரை முகவர்களாக செயல்படுவதில்லை. விளைவு ஒரு வழி: கிரும உயிரணுக்கள், உற் செல்கள் , மற்றும் இனச் செல்களை உருவாக்குகின்றன; ஜொ்ம் செல்கள் உடற் செல் உயிரணுக்களை பாதிக்காது .மரபணு தகவல்கள் சோமாவிலிருந்து கிருமி பிளாஸ்மாவுக்கு மற்றும் அடுத்த தலைமுறைக்கு செல்ல முடியாது. இது வெய்ஸ்மான் தடையாக குறிப்பிடப்படுகிறது.
வைஸ்மனின் கோட்பாட்டின் பகுதியானது மிகவும் பாதிக்கப்படக்கூடியதாக இருந்தது, அவர் உடற்செல் உயிரணுக்களின் பிரிவின் போது கிருமி பிளாஸ்மா தொடர்ச்சியாக குறைக்கப்பட்டதாக அவர் கருதினார். நவீன மரபியல் வளர்ச்சியால், இந்த யோசனை பெரும்பாலான சந்தர்ப்பங்களில் தவறானது என்று தெளிவாயிற்று. செல் அணுக்கரு பரிமாற்றத்தின் வழியாக டோலி போன்ற , உடற்செல் மந்நும் உட்கரு மாற்றம் செல்கள் முழுமையான தகவலைத் தக்கவைத்துள்ளன - வெஸ்மன்னின் மரபார்ந்த தகவல்களின் படிப்படியான இழப்புக்கு பதிலாக, வீஸ்மான் கோட்பாட்டின் இந்த அம்சம் வளர்ச்சி ஒரு பொது விதி. இருப்பினும், மரபணு தகவல்கள் சோமாடிக் மரபணு செயலாக்கத்தின் மூலம் விலங்குகளில் சில குழுக்களில் உடற்செல் உயிரணுக்களால் உடனடியாக இழக்கின்றன. க்ரோமடின் குறைபாட்டின் தோற்றத்தை முதலில் தியோடோர் போவியால் விவரிக்கப்பட்டது, இதில் அறியப்பட்ட சிறந்த எடுத்துக்காட்டாகும்.
உடற்செல் உயிரணுக்கள் அல்லது அவற்றின் சுற்றுச்சூழலால் கிருமி உயிரணுக்கள் பாதிக்கப்படுவதில்லை என்ற கருத்து அவர் முழுமையானதாக நிரூபிக்கவில்லை. டி.என்.ஏ உயர்மட்ட ஒழுங்கமைப்புகளாக ஒழுங்குபடுத்தப்பட்டிருக்கும் ஹிஸ்டோன்களின் சைட்டோசைன்களின் மெத்தலைசேஷன் மற்றும் மெடிலைசேஷன் போன்ற மரபியல் குறியீட்டை உருவாக்குகின்ற நியூக்ளியோடைட் தளங்களின் இரசாயன மாற்றங்கள் உயிரி பொருளின் வளர்சிதை மற்றும் உடலியல் நிலை மற்றும் சில சந்தர்ப்பங்களில்பாரம்பியமான மாற்றமாக கருதப்படுகிறது. அத்தகைய மாற்றங்கள் எபிஜெனிடிக் என அழைக்கப்படுகின்றன ஏனெனில் அவை நியூக்ளியோட்டைடு வரிசையை மாற்றியமைக்கவில்லை.
ஜெர்ம் பிளாசம் அல்லது துருவ பிளாஸ்மாஸ் என்பது சில உயிரினங்களின் முட்டை செல்களைச் சுற்றியுள்ள சைட்டோபிளாஸ்மாவில் காணப்படும் மண்டலம் ஆகும், இதில் நிா்ணயிக்கும் கூறுகள் என்னும் துகள்கள் உள்ளன, அவை கிருமி உயிரணு பரம்பரைக்கு வழிவகுக்கும். ஜிகோட் குன்றல் பிளவுகளுக்கு உட்படுகையில், கிருமி சிதைவு இறுதியில் சில கருப்பொருள்களால் கட்டுப்படுத்தப்படுகிறது. இந்த கிருமி உயிரணுக்கள் பின்னர் இனச்க்கு செல்களை குடிபெயரும்.
மேகிலன் பத்திரிகையின் பதிப்பில் பிரான்சிஸ்கால்டன் எழுதிய 1865 ஆம் ஆண்டு கட்டுரையில் எதிர்பார்த்த அளவிற்கு சில கருத்துக்கள் இருந்தன.இதை 1889 ஆம் ஆண்டில் வெய்ஸ்மன் ஒப்புக் கொண்டார்: "நீங்கள் உங்கள் காகிதத்தில் ஒரு கருத்தை வெளிப்படுத்தியுள்ளீர்கள், இது முக்கிய கருப்பொருளோடு இணைந்திருக்கிறது, இது என் கருப்பொருளின் தொடர்ச்சியின் தொடர்ச்சியான கருத்தாகும்".
தென் அமெரிக்கா நாடுகளான பிரேசில், மற்றும் பரகுவை போன்ற மென்மையான ஈரப்பதம் மிகுந்த பிராந்தியங்களில் செழித்து வளரக்கூடிய இந்த சீனித்துளசி, ஈரமான சூழ்நிலையில் வளர்ந்தாலும், இதன் வேர்ப் பகுதியில் நீர்த்தேக்கம் உகந்ததல்ல.
சீனித்துளசி எனும் இத்தாவரத்தை, இனிப்பு இலைக்காக வளர்க்கப்படுகிறது. சுவையூட்டும் பொருட்களின் ஆதாரமாக உள்ள இந்த தாவரத்தை, பல்வேறு வர்த்தக பெயர்களில் விற்கப்படுகின்றன. சர்க்கரைப் பதிலீடு சரக்காக பயன்படுத்தப்படும் அவை, சிடீவியா என பொதுவாக அறியப்படுகின்றன. பல்வேறு இனிப்பு பண்டங்கள் உற்பத்தி செய்ய உதவும் சிடீவியால் கிளைகோசைடு எனும் மூலப்பொருள் சீனித்துளசியின் இலையிலிருந்தே பெறப்படுகிறது. மேலும், முக்கியமாக சிடீவோசைடு மற்றும் ரெபாடியோசைடு போன்ற மூலப்பொருட்களும் இதிலிருந்தே கிடைக்கப்பெறுகிறது, இவை சர்க்கரையின் இனிப்பு சுவையைவிடவும் 250 - 300 மடங்கு கூடுதலாக உள்ளது குறிப்பிடத்தக்கது.
1931 ஆம் ஆண்டில், வேதியியல் வல்லுநர்களான எம். பிரீடெல் மற்றும் ஆர். லாவீல்ல் ஆகியோர்களால், அத்தாவரத்தின் இலைகளிலிருந்து கிளைகோசைடுகள் , சிடீவிசைடுகள் , மற்றும் ரெபாடியோசைடுகளை தனித்தனியாக இனிப்பு சுவைகளை தனிமைப்படுத்தினர்.
சீனித்துளசி அல்லது சர்க்கரைத் துளசி என்பது; சூரியகாந்தி குடும்ப அங்கத்தின் ஒரு பிரிவான சிடீவியா எனப்படும் தாவரவியல் குடும்பத்தின் ஒரு பேரினம் ஆகும். இனிப்புத் தன்மையைக்கொண்டுள்ள இத்தாவரத்தை, பொதுவாக மிட்டாய் இலை , இனிப்பு இலை மற்றும் சர்க்கரை இலை எனவும் பிராந்தியப் பெயரால் அழைக்கப்படுகிறது.
1899 ஆம் ஆண்டில், தாவரவியலாளர் மோயெசு சாண்டியாகோ பெர்டோனி என்பவரால் முதன்முதலாக கிழக்கு பராகுவேவில் வளர்ந்த இத்தாவரத்தை கண்டறிந்து, அதன் இனிப்பு சுவையை விவரிக்கப்பட்டுள்ளது.
தென் அமெரிக்காவை தாயகமாகக் கொண்ட இந்த சீனித்துளசி, பிரேசில் மற்றும் பரகுவைச் சேர்ந்த குவாரனி எனும் பூர்வீகக் குடிகளால் சுமார் 1500 ஆண்டுகளாக பயன்படுத்தப்பட்டு வந்ததாக கருதப்படுகிறது.
கல்கரியை உற்பத்தி செய்வதற்காக நிலக்கரித்தாரை வறுக்கும்போது பெறப்படும் ஆவியாகும் பொருட்களில் இருந்து பாரா கிரெசால் பாரம்பரிய முறையில் பிரித்தெடுக்கப்படுகிறது. எஞ்சியிருக்கும் கசடின் எடையில் சிலசதவீதம் அளவுக்கு பீனாலும் கிரெசால்களும் காணப்படுகின்றன. கூடுதலாக இந்த இயற்கை மூலங்கள் தவிர்த்து மெத்தனாலைப் பயன்படுத்தி பீனாலை மெத்திலேற்றம் செய்து மேற்குலக நாடுகள் மூன்றில் இரண்டு பங்கு ஆர்த்தோ கிரெசாலை தயாரிக்கின்றன. உலோக ஆக்சைடுகள் இவ்வினையில் வினையூக்கிகளாகச் செயல்படுகின்றன.
ஆர்த்தோ கிரெசால் என்பது 364 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 2-மெத்தில்பீனால், ஆ-கிரெசால் என்ற பெயர்களாலும் இச்சேர்மம் அழைக்கப்படுகிறது. திண்ம நிலையில் நிறமற்றதாகக் காணப்படும் இச்சேர்மம் பிற வேதிப்பொருட்களைத் தயாரிக்கும்போது பரவலாக ஒரு இடைநிலைப்பொருளாகப் பயன்படுத்தப்படுகிறது. பீனால் வழிப்பொருளான இது பாரா கிரெசால் மற்றும் மெட்டா கிரெசால்களின் மாற்றியன் ஆகும் .
மிகையான மெத்திலேற்றம் நிகழ்ந்தால் சைலினால் தோன்றுகிறது. சாலிசிலிக் அமில ஆக்சிசனேற்ற கார்பாக்சில் நீக்க வினை, தொலுயீணை ஆக்சிசனேற்றம் செய்தல், 2-குளோரோதொலுயீனை நீராற்பகுத்தல் உட்பட வேறுவகையான உற்பத்தி முறைகளும் சோதிக்கப்பட்டு வருகின்றன.
நீர்நாய் வகை விலங்குகளின் உடலில் காணப்படும் சுரப்பிகளில் ஆர்த்தோ கிரெசால் உள்ளதாகக் கூறப்படுகிறது. நீரெலிகளின் சுரப்பிகளிலும் அவை நுகரும் வெண் சிடார் மரவகைகளிலும் ஆர்த்தோகிரெசால் காணப்படுகிறது .
மதுசூதன் குப்தா என்பவர் ஒரு இந்திய மருத்துவர் மற்றும் மனித உடலை பிணக்கூறாய்வு செய்வதற்குப் பயிற்சி பெற்ற முதல் இந்திய மருத்துவர். கொல்கத்தாவில் மருத்துவக் கல்லூரி நிறுவப்பட்டபோது, குப்தா பெரிய அளவில் நிலவிய சமூகத் தடைகளை உடைத்து மனித சடலத்தை கூறாய்வு செய்ய முன்வந்தார். 1836 அக்டோபர் 28 அன்று குப்தா பிணக் கூறாய்வு செய்த முதல் இந்தியர் என்ற சிறப்பைப் பெற்றார். இவரின் இந்தப் பணிக்கு ராஜ் கிருஷ்ணா டீ, உமாச்சரன் செட், துவாரகாநாத் கூப்து, மற்றும் மருத்துவ கல்லூரி மாணவர்கள் நபீன் சந்திர மித்ரா ஆகியோர் உதவினர். இவருடைய அந்தச் சாதனையைப் பாராட்டி, அன்றைய பிரித்தானியக் கிழக்கிந்திய கம்பெனி நிர்வாகம் வில்லியம் கோட்டையில் வானை நோக்கி 50 குண்டுகள் முழங்கி கவுரவித்தது. பழம்பெரும் இந்திய மருத்துவரான சுஸ்ருதர் போன்றோர், மனித உடலைப் பற்றிய அறிவைப் பெறுவதற்காக மனிதப் பிணங்களை கூறாய்வு செய்திருக்கிறார்கள் என்பது குறிப்பிடத்தக்கது. எனினும், மருத்துவர் மதுசூதன் குப்தா நவீன மேற்கத்திய மருத்துவராக அதைச் செய்த முதல் இந்தியராக இருந்தார்.
குப்தா ஒரு வைத்திய குடும்பத்திலிருந்து வந்தவர், அவர்களின் குடும்பமானது பாரம்பரியமாக ஆயுர்வேத மருத்துவக் குடும்பமாகும். இவர் 1800 ஆம் ஆண்டில் பைத்தியபாத்தி என்ற இடத்தில் பிறந்தார் இவருக்கு பலராம் குப்தா என்ற பெயர்வைக்கப்பட்டது. இவர் தன் பள்ளிப்படிப்பை முடித்தபின்னர், சமசுகிருதக் கல்லூரியில் சேர்ந்தார்.
1835 இல், மருத்துவக் கல்லூரி அமைக்கப்பட்டது. இந்த மருத்துவக் கல்லூரியில் குப்தா துணை ஆசிரியராக இணைந்தார். 1840 ஆம் ஆண்டில் அவர் மாணவர்களுடன் சேர்ந்து மேற்கத்திய மருத்துவத்தைப் படித்தார்.
நமது பள்ளிக்கல்வி முறையில் பலநிலைகள் உள்ளன.ஆசிரியரின் கற்பிக்கும் முறையும் திறனும் ஒவ்வொரு நிலைக்கும் வேறுபடுகின்றன.அந்நிலைக்கு எற்றவாறு ஆசிரியர்கள் உருவாக்கப்படவேண்டும்.இதனை கருத்தில் கொண்டு இந்திய கல்விக் குழு 1882 தொடக்க மற்றும் உயர்நிலை ஆசிரியர்களுக்கென தனித்தனி . ஆசிரியர் கல்வி பயிற்சிகள் வழங்க திட்டமிட்டது.இதனால் பின்வரும் ஆசிரியர் கல்வி படிப்புகள் வழங்கபட்டு வருகின்றன.
இளங்கலை அல்லது முதுகலை பட்டம் பெற்ற பின் ஆசிரியர் பணிக்கு செல்ல வேண்டியவர்கள் இளங்கலை கல்வியியல் பட்டம் பயில்வது கட்டாயம். பல்கலைக்கழகத்திலுள்ள கல்வியியல் துறையில் கல்வி பயிலலாம் இளங்கலை பட்டத்துடன் இக்கல்வி பயின்றவர்கள் பட்டதாரி ஆசிரியர் எனவும் முதுகலை பட்டத்துடன் இக்கல்வி பயின்றவர்கள்முதுகலை பட்டதாரி ஆசிரியர் எனப்படுவர்.
அரசு அங்கிகாரம் பெற்ற நிறுவனங்கள் மேல்நிலை கல்வி முடித்தவர்களுக்கு 2 ஆண்டு கால கல்வியாக வழ்ங்குகிறது. இவர்கள் கிண்டர்கார்டன் பள்ளிகள்,மாண்டிசோரி முறை பள்ளிகள்,நர்சரி பள்ளிகள், அங்கன்வாடி பள்ளிகள், மழலையர் கல்வி மையங்களில் பணிப்புரிய தகுதி வாய்ந்தவர்கள்,
பணிமுன் பயிற்சி என்பது மாணவர்களுக்கு கற்பிப்பதற்காக ஆசிரியர்களை உருவாக்கும் கல்வி நிகழ்ச்சி ஆகும். ஆசிரியர் பயிற்சி மாணவர்கள் பயிலும் துறை ஆகும்.ஆசிரியர் பயிற்சி பயில்வதற்கு முன் ஏதாவது ஒரு பட்டம் பெற்றிருத்தல் அவசியம்.
மாவட்ட ஆசிரியர் கல்வி பயிற்சி நிறுவனங்கள், ஆசிரியர் பயிற்சி நிறுவனங்களில் மேல்நிலை கல்வி முடித்தவர்களுக்கு 2 ஆண்டு கால கல்வியாக வழ்ங்குகிறது. இவர்கள் 1-5 தொடக்கப் பள்ளிகளில் பணிப்புரிய தகுதி வாய்ந்தவர்கள்,
இளநிலைக் கல்வியியல் பட்டம் பெற்றவர்கள் மட்டுமே இக்கல்வி பெற முடியும்.இவர்கள் ஆசிரியர் பயிற்றுநர்களாக பணிப்புரிய தகுதி வாய்ந்தவர்கள்,
இந்து புராணத்தின் படி, பிரம்மா, படைப்புத் தொழில் செய்யும் இந்து கடவுள் தனது தொழிலைப் பற்றி மிகவும் கர்வம் கொண்டிருந்தார். சிவன் அவருக்கு பாடம் கற்பிக்க விரும்பினார். பிரம்மாவால் ஒரு கட்டத்தில் அதிக சுமையால் தனது தொழிலைத் தொடர முடியவில்லை. தன் தவறை உணர்ந்து சிவனிடம் நிவாரணம் கோரி வேண்டினார். முருகனை வேண்டி தவம் செய்ய சிவன் அவரை வஞ்சிமலைக்கு அனுப்பினார். தெய்வீக பசுவான காமதேனு பூமியில் உயிரினங்களை உருவாக்க பிரம்மாவின் பாத்திரத்தை ஏற்றது. பசு வெண்ணெய் ( தமிழில் வெண்ணை என்றும் அதன் பாலுடன் புனிதமான தொட்டி என்றும் அழைக்கப்படும் ) மலையை உருவாக்கியதாக நம்பப்படுகிறது. அந்த மலையில் பகவான் என்ற முனிவர் தவம் செய்து கொண்டிருந்தார். திடீரென அவர் முருகனின் தரிசனம் பெற்று கரூர் அரசருக்கு தகவல் தெரிவித்தார். அரசன் உடனே முருகனுக்கு கோயில் கட்டி, சமுக யந்திரத்தை வைத்து, காசி விசுவநாதர் மற்றும் விசாலாட்சி சிலைகளை நிறுவினார்.
சுமார் இரண்டாயிரம் வருடங்கள் பழமை வாய்ந்ததாக நம்பப்படும் இத்திருக்கோவிலை கருவூர் அரசர் அமைத்தார் என சொல்லப்படுகிறது. கோவிலில் ஓர் உயர்ந்த கட்டமைப்பு, மூன்று அடுக்கு நுழைவாயில் கோபுரம், கருவறைக்கு வழிவகுக்கும் கோயில் கோபுரம் ஆகியவை உள்ளன. கோவில் காலை 6:30 முதல் 12:00 மணி வரையிலும் மாலை 5 - 8:30 மணி வரையிலும் திறந்திருக்கும். கோவிலில் நான்கு தினசரி பூசைகளும் பல ஆண்டு விழாக்களும் நடத்தப்படுகின்றன. பங்குனி உத்திரம் திருவிழா தமிழ் மாதமான பங்குனியிலும் , தை பூசத் திருவிழா சனவரி - பிப்ரவரி மாதங்களிலும், கார்த்திகைத் திருவிழா நவம்பர் - டிசம்பர் மாதங்களிலும் கொண்டாடப்படுகிறது. இக்கோயில் தமிழ்நாடு அரசின் இந்து சமய அறநிலைய வாரியத்தால் பராமரிக்கப்பட்டு நிர்வகிக்கப்படுகிறது.
வெண்ணைமலை முருகன் கோயில் இந்தியாவின் தென்னிந்திய மாநிலமான தமிழ்நாட்டின் கரூர் மாவட்டத்தில் உள்ள கரூர் புறநகரில் உள்ள வெண்ணைமலை கிராமத்தில் உள்ளது. பாலசுப்ரமணியசுவாமி கோயில் என்றும் இது அழைக்கப்படுகிறது. இந்துக் கடவுளான முருகனுக்காக கோயில் அர்ப்பணிக்கப்பட்டுள்ளது. திராவிட கட்டிடக்கலை பாணியில் கட்டப்பட்ட இக்கோயில் கரூர் - புகளூர் சாலையில் அமைந்துள்ளது. கோயிலின் புராணக்கதை காமதேனு இந்துக் கடவுளான பிரம்மாவின் கடமைகளை ஏற்று வெண்ணைமலை என்ற வெண்ணெய் மலையை உருவாக்கியதுடன் தொடர்பு கொண்டுள்ளது.
திடக்கழிவு மேலாண்மை என்பது வீடுகள்,வணிக வளாகங்கள்,தொழிற்சாலைகள் மற்றும் சுரங்கங்களிலிருந்து கிடைக்கும் தேவையில்லாத பயன்படுத்தப்பட்ட திடப் பொருள்களை சரியான முறையில் நிர்வகிக்கும் செயலாகும். இவை சுற்றுச்சூழலை மாசுபடுத்துகின்றன.உதாரணமாக பேப்பர் , ரப்பர் , பிளாஸ்டிக் பொருட்கள் , கண்ணாடிகள் , தோல் பதனிடும் தொழிற்சாலை கழிவுகள் போன்றவையாகும்.
கட்டிடங்கள் கட்டும் போதும் , இடிக்கும் போதும் வெளிப்படும் கழிவுகள் ஆகும். கற்கள், கான்க்ரீட் திடக்கழிவு செங்கற்கள் , மின்சாதனப் பொருட்கள்.
ஐரோப்பாவில் தீத்தடுப்பு மற்றும் பாதுகாப்புப் பொருட்களாக பயன்படுத்தப்படுகின்ற மிகவும் வெற்றிகரமான பொருளாக கால்சியம் சிலிகேட்டு விளங்குகின்றது. வட அமெரிக்கர்கள் தெளிப்பு வகை தீத்தடுப்பு காரைகளை பயன்படுத்துகிறார்கள். ஆனால், ஐரோப்பியர்களோ கட்டுமானத்தின் போது கால்சியம் சிலிகேட்டைக் கொண்டு உறையிடுதல் அல்லது மூடுதலையே விரும்புகிறார்கள். கால்சியம் சிலிகேட்டு பலகைகளின் உயர் செயல்திறனானது அவை ஈரப்பதமான சூழ்நிலைகளிலும் கூட தனது பரிமாண நிலைப்புத்தன்மையை இழக்காமலிருப்பது மற்றும் கட்டுமானத்தின் ஆரம்ப நிலையிலேயே இதை நிறுவி விடக்கூடிய வசதியைக் கொண்டிருப்பது ஆகியவற்றில் அடங்கியுள்ளது.
உயர் வெப்பநிலையில் பயன்படுத்தப்படும் காப்புப்பொருட்களில் கல்நாருக்குப் பதிலான பாதுகாப்பான மாறறுப்பொருளாக கால்சியம் சிலிகேட்டு பொதுவாகப் பயன்படுத்தப்படுகிறது. தொழிற்துறையில் பயன்படுத்தப்படும் அடுக்குமுறை குழாயமைப்பு மற்றும் கருவிகள் காப்புப்படுத்துதல் போன்றவற்றிற்கு கால்சியம் சிலிகேட்டினால் ஆன விளிம்புகள். பூச்சுகள் பயன்படுத்தப்படுகின்றது.